รบกวนสอบถามเล็กน้อยครับ มีอาการผื่นขึ้นตรงเเขนสองข้างเเต่ไม่มาก ไม่เเน่ใจเป็นผื่นหรือตุ่มสิวเเพ้ เเต่ไม่มีอาการคัน ไม่เจ็บ ไม่มีอาการไข้ อยากรุ้ว่าเป็นเกี่ยวกับ เอดส์หรือป่าวครับ คือจิตตกมาก
สวัสดีค่ะอาการเป็นผื่นตามที่ผิวหนังทั่วไปนั้น เกิดได้จากสาเหตุมากมายค่ะ เช่นผิวหนังอักเสบผิวหนังติดเชื้อแบคทีเรียที่สามารถเกิดกับผิวหนังทั่วไป หรือการติดเชื้อไวรัส เช่น เริม เป็นต้นการวินิจฉัยจำเป็นต้องตรวจดูบริเวณที่เป็น ร่วมกับสอบถามอาการ ความเสี่ยงอีกหลายอย่าง จึงจะทราบสาเหตุ และวิธีการรักษาส่วนการติดเชื้อเอชไอวี (HIV) มานานระยะหนึ่งอาจทำให้เกิดภาวะภูมิคุ้มกันบกพร่องหรือเอดส์ซึ่งเป็นภาวะป่วยขั้นท้ายของที่ชื้อไวรัสเอชไอวีไปทำลายเม็ดเลือดขาว ทำให้ไม่สามารถต่อสู้กำจัดการติดเชื้อที่เข้าสู่ร่างกาย จึงเกิดอาการเจ็บป่วยต่าง ๆ อย่างเกิดการติดเชื้อและการเจ็บป่วยด้วยโรคแทรกซ้อนตามมาจนเสี่ยงต่อการเสียชีวิตได้ โดยอาการที่เป็นสัญญาณสำคัญของเอดส์ เช่น มีไข้อยู่ตลอดเวลา เหนื่อยล้า อ่อนแรง น้ำหนักลด มีเหงื่อออกมากกลางคืน ท้องร่วงเรื้อรัง มีจุดสีขาว หรือแผลบริเวณลิ้นและปาก หรืออาจมีผื่นคันตามลำตัว แขนขา